Document ID: 32006R1646

TARYBOS REGLAMENTAS (EB) Nr. 1646/2006
2006 m. lapkričio 7 d.
iš dalies keičiantis Reglamentą (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį ir 299 straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
2004 m. kovo 30 d. Tarybos reglamentu (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo (2) leidžiama nukrypti nuo 1999 m. gruodžio 17 d. Tarybos reglamento, nustatančio išsamias Bendrijos struktūrinės paramos žuvininkystės sektoriui taisykles ir tvarką (3), 9 straipsnio 1 dalies a punkto nuostatų ir 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (4) 13 straipsnio nuostatų.
(2)
2006 m. birželio 19 d. Vadovų Taryboje pasiekus politinį susitarimą dėl Europos žuvininkystės fondo, tam kad būtų galima atsižvelgti į žuvininkystės sektoriaus išskirtinę struktūrinę, socialinę ir ekonominę padėtį atokiausiuose regionuose, Reglamento (EB) Nr. 639/2004 2 straipsnio 4 dalyje numatytų leidžiančių nukrypti nuostatų galiojimas turėtų būti pratęstas iki 2006 m. gruodžio 31 d.
(3)
Dėl to, kad pratęsiamas Reglamento (EB) Nr. 639/2004 2 straipsnio 4 dalyje numatytos leidžiančios nukrypti nuostatos galiojimas, 2 straipsnio 5 dalyje numatyta leidžianti nukrypti nuostata turėtų būti pratęsta iki 2008 m. gruodžio 31 d., siekiant įtraukti į laivyną pajėgumus, gavusius viešąją paramą žvejybos laivams atnaujinti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 639/2004 iš dalies keičiamas taip:
1)
2 straipsnio 4 dalyje data „2005 m. gruodžio 31 d.“ pakeičiama data „2006 m. gruodžio 31 d.“;
2)
2 straipsnio 5 dalyje data „2007 m. gruodžio 31 d.“ pakeičiama data „2008 m. gruodžio 31 d.“;
3)
6 straipsnyje data „2006 m. gruodžio 31 d.“ pakeičiama data „2007 m. gruodžio 31 d.“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 7 d.

Labels: 15
19
6